Elevating during runtime - CodeProject 11,645,889 members (67,597 online)
CPOL 38K 2.6K 97
Last Visit: 31-Dec-99 18:00 Last Update: 3-Aug-15 18:42Refresh1 Wie is Udo Uil? – Schink
Hy is ‘n uiltjie. Hy is baie slim. Daar is ‘n vragie wat vir hom baie kennis bring. Of ten minste so sê Udo Uil in sy liedjie voordat hy sy Youtube kykertjies aanspreek.
Udo Uil is die nuutste toevoeging tot die Schink Publishing “familie”. Ons het in 2019 hierdie idee begin ontwikkel met die behoefte om ‘n aanlyn teenwoordigheid te hê vir al ons ondersteuners en hul kinders wat ons boeke koop en lees. Daar was egter ‘n hele paar uitdagings om die outjie uit te kry en so het ons hom eers op sy geskruif en op ander projekte gefokus.
Daarna was Mamma Praat ontwikkel en Kom Oefen saam met Fantjie voltooi. Mamma Praat het verskeie blogs, resepte, videos en ander materiaal net vir Mammas en Pappas om die lewe van ouerskap te verbeter. Dit alles het goed begin groei en ontwikkel. Ons volgende titels was naby aan druk en toe tref COVID-19 ons almal.
Met die verspreiding van die Coronavirus wêreldwyd en op eie bodem saam met ‘n paar interne implikasies of twee het ons boeke tot stilstand gekom. Ons kon nie ons boeke druk,versprei en verkoop soos wat dit normaal gebeur het nie. Aanlyn was gesluit. Afleweringsdienste het gesluit en julle ken die res van die “Lockdown” storie. Al hoe meer mense het aanlyn gedraai nadat die strate verbied is. Skole gesluit het en almal met maskers begin rondloop het. Schink Publishing het ook tot ‘n stilstand gekom. Die tyd was reg. Udo se tyd het gekom.
Na ‘n oproep vanaf ‘n naby vriendin het ons vinnig vinnig vir Udo geroep om te kom praat met ons kinders wat so by die huis sit in afwagting om skool toe te gaan.
En nou dat jy so bietjie agtergrond het, kom ek vertel julle bietjie meer van dié slim uiltjie.
Udo Uil is ‘n aanlyn Youtube vertoning gekryf deur Martin Schwella met die oog om kinders in te lig van verskeie temas. Temas soos relevante gebeure in ons wêreld, ontleding van opvoedkundige temas soos kleur en vorms en ook emosionele faktore wat op ‘n gepaste ouderdomsvlak aangebied word. Udo hou ook van grappies maak, sing en stories vertel. Dit sal ook so tussendeur gebeur.
Udo Uil in vlug tydens sy vertoning.
Udo Uil is ‘n klein slim uiltjie wat hou van stories, grappies en lekker verspot wees.
Waar is Udo Uil?
Udo Uil bly in Schink Publishing se Youtube kanaal en ook op hul Facebook blad sodat maatjies en hul mammas enige tyd na sy videos kan kyk.
Hy bly in ‘n mense huis en sit gereeld op die boekrak en gesels.
Wanneer kom kuier Udo Uil?
Udo kom kuier so een keer per week op die Youtube kanaal, maar sy videos kan jy enigetyd gratis geniet wanneer jy Schink Publsihing op Youtube soek.
Wat is Udo Uil?
Uhm, hy is ‘n uil. ‘n Uil wat met julle wil gesels oor verskeie temas. Ons verwelkom julle voorstelle en vrae oor enige iets wat julle wil hê Udo moet aanspreek. Stuur dit gerus deur die kontak blad op ons webtuiste aan.
Hoe kan kinders Udo Uil geniet?
Ouers, ons nooi julle uit om vir Udo Uil te deel met julle kinders. Ons weet dat julle kinders nie vrylik op Facebook, Instagram en Youtube rond hop nie en daarom is hierdie karakter ‘n manier vir julle om SAAM met julle kinders daarna te kyk. Die videos is kort sodat jou kind sommer so vinnig op jou skoot kan spring en vir Udo kyk voordat hulle weer aangaan met hulle speel of wat ookal hulle mee besig is.
Nou ja, nou dat ek julle so bietjie meer vertel het van Udo Uil, hoop ek hom julle binnekort te sien op ons Youtube kanaal vir die eerste episode.
“Subscribe” op ons kanaal en lui die klokkie om sommer eerste ons videos te kry. Ons probeer weekliks nuwe videos uitsit.
Category: Schink PublishingBy Schinkman May 3, 2020
PreviousPrevious post:Lockdown: Vat die resies uit die rot uit.
Fantjie ‘n Splinternuwe opvoedkundige reeks.
Eductional Books (2)